हर लड़की की तरह इस रात को लेकर उसने भी अनेक सपने संजोये थे। वो बेसब्री से विमल का इंतज़ार करते करते सतरंगी ख्वाबों मे खो गयी .....अचानक खट की आवाज़ हुई , वो समझ गयी विमल आ गए , उनके आने का आभास भर से वो अपने मे सिमट गयी। उसे लग रहा था जैसे उसके गाल लाज से सुर्ख हो गए हैं, जबान तालु मे चिपक गयी है , थोड़ा डर भी लग रहा था। विमल आया और चुप चाप पलंग पर बैठ गया ......काफी देर वैसे ही बैठा रहा , न कोई बात न चुहल बाज़ी न ही उसे देख मुस्कुराया ,न कुछ पूछा , फिर कमरे मे इधर उधर घूमता रहा रीता को बहुत अजीब लग रहा था , अभी वो सोचने की कोशिश ही कर रही थी की क्या हुआ विमल को ? इतने मे ही उसने देखा की विमल एक उपन्यास लेकर मुँह दूसरी तरफ कर के लेट गया , रीता को धक्का सा लगा ......नाना प्रकार के बुरे ख्याल आने लगे .......कहीं ऐसा तो नहीं विमल अब उसको पसंद नहीं करता ,कहीं उसकी ज़िन्दगी मे कोई और तो नहीं। कुछ देर वो चुप रही , पर जब काफी देर बाद भी विमल वैसे ही लेटा रहा तो उससे चुप न रहा गया और पूछ ही बैठी "क्या बात है काफी परेशान लग रहे हो " विमल ने कहा "कुछ नहीं बस ऐसे ही " रीता के २ ३ बार पूछने पर भी जब उसने कोई जवाब नहीं दिया तो रीता को गुस्सा आया और तकलीफ भी हुई पर , उसने एक बार और कोशिश की और विमल को कहा की "अब मैं आपकी जीवन भर की साथी हूँ , मुझसे नहीं बांटोगे अपनी परेशानी तो निभाना बहुत मुश्किल हो जायेगा , मुझे बीवी बाद मे पहले अपनी दोस्त समझो और फिर बताओ क्या बात है ,थोड़ी देर चुप रहने के बाद बिमल बोला थोड़ी लम्बी बात है ,रीता ने कहा कोई बात नहीं मैं सुनने को तैयार हूँ।